Cheng Changgeng

Cheng Changgeng (22. marraskuuta 1811 Anhui – 24. tammikuuta 1880 Beijing) oli kiinalainen oopperanäyttelijä. Nuorena hän oli soitinkauppias. Epäonnistuneen lavadebyytin jälkeen hän menestyi yksityisnäyttämöllä. Hänestä tuli 1845 Sanqin-teatteriseurueen johtaja ja hän johti sitä kuolemaansa asti. Hänen tärkein roolihahmonsa oli vanha mies, mutta hän esitti myös naista ja nuorta miestä. Häntä on toisinaan sanottu Peking-oopperan isäksi, mutta ainakin hän oli 1800-luvulla merkittävin Peking-oopperanäyttelijä.

Cheng Changgeng yhdisti aineksia aiemmasta kunqusta muihin oopperamuotoihin ja näin syntyi jingju josta käytetään tavallisesti nimitystä Peking-ooppera.

Lähteet 

Kiinalaiset näyttelijät
Vuonna 1811 syntyneet
Vuonna 1880 kuolleet